میللی مودافعه ناظیری حولوصی آکار سوریه-نین ادلیب بؤلگه‌سینده 33 عسگریمیزی شهید ائدن سوریه رژیمی عنصورلاریندان 309-نون ضررسیزلشدیریلدیگینی بیلدیریب.
ناظیر آکار هوجوم‌دان سونرا یوخلاما‌لار مقصدیله گئتدیگی حاتای شهرینده خاین هوجومون دئتاللاریندان‌ دانیشیب.
هوجومون ادلیب-ده تورکیه سلاح‌لی قوه‌لری‌نین اولدوغو یئرلرین روسیا ایله اول‌دن راضیلاشدیریلماسینا باخمایا‌راق ائدیلدیگینی وورغولایان آکار "آمبولانس لارین بئله وورولدوغو بو هوجوم زامانی حربی قوشون‌لاریمیزین اطرافیندا هئچ بیر سلاح‌لی قروپون اولمادیغینی وورغولاماق ایستییرم" دئییب.
میللی مودافعه ناظیری آکار آیریجا، "خاین هوجوم‌دان سونرا قیریجی‌لار، سلاح‌لی اوچوش آپارات‌لاری (SİHA) و قورودان دستک واسیطه‌لریمیزله 200-دن چوخ رژیم هدفی آغیر آتش آلتینا آلیندی. آتش نتیجه‌سینده 5 هلیکوپتر، 23 تانک، 23 توپ و هویتزر، بیر SA-17، بیر SA-22  هاوا مودافعه سیستمی، 309 رژیم عسگری زررسیزلشدیریلدی” دئییب.
قئید ائدک کی، میللی مودافعه ناظیری حولوصی آکار برابریندکی قورو قوشون‌لار قوموتانی ژنرال اومیت دوندار و هاوا قوه‌لری قوموتانی ژنرال حسن کوچوک اک یوز ایله سوریه-نین ادلیب بؤلگه‌سیندکی حرکات اوچون سرحدین صیفیر نقطه‌سینده‌دیر.
آکار سوریه رژیمی‌نین 33 عسگرین شهید اولدوغو هاوا هوجومو قارشی‌سیندا جمهور باشقانی رجب طیب اردوغانین باشچیلیغیندا کئچیریلن "تهلوکه‌سیزلیک ذیروه‌سی" ییغینجاغیندان سونرا برابریندکی قوموتان لار ایله سوریه سرحدینه گئدیب.
ادلیب‌دکی فعالیت‌لره نظارت ائدیلن حاتای شهریندکی عملیات لارا نظارت مرکزینه گئدن آکار سون وضعیتله باغلی معلومات آلیب، تعلیمات‌لار وئریب.
ناظیر آکار رژیم هدف‌لرینه یؤنلدیلمیش قورو و هاوا‌دان دستک‌لنن واسیطه‌لریله حیاتا کئچیریلن حرکاتی یئرینده‌جه ایستیقامتلندیریر و ایداره ائدیر.
